open-index/open-wikipedia-markdown huggingface dataset:
அழகர்சாமி (திரைப்படம்)

**அழகர்சாமி** (*Azhagarsamy*) 2000 ஆம் ஆண்டு டிசம்பர் மாதம் 10 ஆம் தேதியன்று  சுந்தர் சி இயக்கத்தில் சத்தியராஜ் நடித்து வெளியான திரைப்படமாகும். இதில் ராதாரவி, வினு சக்ரவர்த்தி, பொன்னம்பலம், ரோஜா, சுஜாதா, கவுண்டமணி, செந்தில் ஆகியோர் நடித்துள்ளனர்.

தேவா இசையமைப்பில் பழனிபாரதி பாடல்களை எழுதியுள்ளார்

## கதைச் சுருக்கம்
சுஜாதா இராதாரவியிடம் வாங்கிய கடனுக்காக அடமானமாக அவர் வீட்டு வாசலில் (அவருக்கு தெரியாமல்) பச்சிளம் குழந்தையாக இருக்கும் சத்தியராஜை விட்டுச்செல்கிறார். சத்தியராஜ் அவர் வீட்டுக்கு வந்ததும் அவருக்கு பல நன்மையான செய்திகள் கிடைத்ததால் அவரை இராதாரவி பிரியத்துடன் வளர்க்கிறார். சத்தியராஜ் அவர் மகனாக இல்லாவிட்டாலும் மகனை விட மேலாக நடத்துகிறார். இராதாரவியின் அக்காள் கணவனான வினு சக்ரவர்த்திக்கும் அவர் மகனான பொன்னம்பலத்துக்கும் சத்தியராஜைக் கண்டால் பிடிக்காது. இராதாரவியின் மனைவி ஒரு ஆண்டு மட்டுமே அவருடன் வாழ்ந்துவிட்டுச் சிற்றூர் வாழ்க்கை பிடிக்காததால் நகரத்திலேயே வசிப்பவர். இராதாரவியின் மனைவி நகரத்தில் கவலைக்கிடமாக இருப்பதாக தந்தி வருகிறது. தன் மனைவியை பார்க்க இராதாரவி நகரத்துக்குச் செல்கிறார். அவர் மனைவி தங்கள் மகள் ரோஜாவும் தன்னைப்போலவே வளர்ந்து விட்டதாகவும் அவருக்கு நல்ல வாழ்க்கையை அமைத்து தரவேண்டும் என்ற உறுதி வாங்கி கொண்டு இறந்துவிடுகிறார்.

ரோஜா தனக்குப் பார்க்கும் வரன்களை அவர்களிடம் பொய் சொல்லி கலைத்துவிடுகிறார். மாமனான வினு சக்ரவர்த்தி தன் மகனுக்கு ரோஜாவை கட்டிவைத்து இராதாரவியின் சொத்துக்கள் அனைத்தையும் அடையத் திட்டமிடுகிறார். பெண் கேட்டு செல்லும் வினு சக்ரவர்த்தியைத் திட்டி அனுப்பி ரோஜாவை சத்தியராஜுக்கே கட்டி வைப்பதாக ஊர் முன்னிலையில் கூறுகிறார். ரோஜா இதற்கு மறுப்பு தெரிவிக்கிறார் அவருக்கு சொத்து வேண்டும் என்றால் சத்தியராஜைத் திருமணம் செய்து கொள்ளவேண்டும் என இராதாரவி கூறுவதால் சத்தியராஜைத் திருமணம் செய்து கொள்கிறார். ரோஜா கர்ப்பமாகிவிடுகிறார். தான் திருமணமுறிவு ஒப்பந்தம் செய்ய ஒப்புக்கொள்வதாகவும் தனக்கு மகனைப் பெற்று கொடுத்துவிட்டால் ரோஜாவின் சொல்படி திருமணமுறிவு நடக்கும் என்று சத்தியராஜ் கூறுகிறார். சுஜாதாவை கண்டதும் அவரை சத்தியராஜிடம் சேர்த்து வைக்க இராதாரவி முயல்கிறார் அதைத் தடுத்து இந்த இரகசியத்தை யாரிடமும் சொல்லக்கூடாது எனவும் தான் வேலைக்காரியாக அங்கு வருவதாகவும் சுஜாதா சொல்கிறார். தன்மகனையும் மருமகளையும் சேர்த்துவைக்க சுஜாதா கவுண்டமணியுடம் இணைந்து முயற்சிக்கிறார். ரோஜாவைக் கொன்று விட வினு சக்கரவர்த்தி திட்டமிட்டு அவருக்கு ஆளைக் கொல்லும் நஞ்சு உள்ள மருந்தைத்  தருகிறார். சுஜாதாவினால் அதிலிருந்து ரோஜா தப்பித்துத் திருந்தி சத்தியராஜுடன் இணைகிறார்.

## மேற்கோள்கள்

## வெளி இணைப்புகள்
*

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சுந்தர் சி இயக்கிய திரைப்படங்கள்
சென்னை பேருந்து வெகுவிரைவு இடைவழி அமைப்பு

:*மற்றுமொரு பேருந்து இடைவழி அமைப்புத் திட்டமான  [[சென்னை வெகுவிரைவு பேருந்து போக்குவரத்து அமைப்பு]]ம் காண்க.*

**சென்னை பேருந்து வெகுவிரைவு இடைவழி அமைப்பு** (*Chennai Bus Rapid Transit System*) (**BRTS**) சென்னையின் ஒருங்கிணைக்கப்பட்ட சுற்றுச் சாலைவழி திட்டத்தின் அங்கமாக அமைக்கப்பட இருக்கும் ஓர் பேருந்துகளுக்கான தனி விரைவு  இடைவழியாகும். அடையாரிலிருந்து துவங்கி  சைதாப்பேட்டை, ஜாஃபர்கான்பேட்டை, இராமாவரம், புழல், மணலி, சென்ட்ரல் தொடருந்து நிலையம், கலங்கரை விளக்கம் வழியாக அடையாருக்குத் திரும்புவதாகத் திட்டமிடப்பட்டுள்ளது. இதன் நீளம்  தொலைவிற்கு இருக்கும். உயரத்தில் அமைக்கப்பட உள்ள இந்த இடைவழித் தடம்  அடையாறு ஆற்றின் கரையோரமாகவும்  பக்கிங்காம் கால்வாய் கரையோரமாகவும் கட்டப்பட உள்ளது. இந்தத் திட்டம்  2013இல் நிறைவேற்றத் திட்டமிடப்பட்டிருந்தது.

## சான்றுகோள்கள்

பகுப்பு:சென்னை போக்குவரத்து
ஏக்தா பரிசத்

**ஏக்தா பரிசத்** (தமிழ்: ஒற்றுமை மன்றம்; ஆங்கிலம்: Ekta Parishad) என்பது  நில வள உரிமைகளுக்காக அறவழியில் செயற்படும் குமுக அமைப்புகளின் ஒன்றியம் ஆகும்.  இது அரச/சமய/சாதி சார்பற்றது, இலாப நோக்கமற்றது. சுமார் 11,000 குமுக அமைப்புகளையும், ஆயிரக்கணகான தனிநபர்களையும் உறுப்பினர்களாகக் கொண்டுள்ளது.  இராசகோபால் பி. வி இந்த அமைப்பின் தோற்றுனர் ஆவார்.  

## நோக்கங்கள்
ஏக்தா பரிசத் அமைப்பு பழங்குடிகளின், நிலமற்ற தொழிலாளர்களின் நில, வள உரிமைகளுக்கான போராட்டங்களை அற வழியில் முன்னெடுப்பதை நோக்கமாகக் கொண்டது.  நிலம், நீர், காட்டு, கனிம மற்றும் பிற வள உரிமைகளை அடிப்படை மனித உரிமைகளாக ஏக்தா பரிசத் அணுகிறது.  நிலச் சீர்திருத்தம், குறிப்பாக நிலமற்ற விழிம்புநிலை மக்களுக்கு நிலம் வழங்குவது இவர்களின் ஒரு முக்கிய கோரிக்கை ஆகும்.  இந்த கோரிக்கையை நடுவண் மற்றும் மாநில அரசுகளுக்கு முன்வைத்து மக்கள் மயப்படுத்தப்பட்ட ஒருங்கிணைப்பையும் போராட்டங்களை இது முன்னெடுத்து வருகிறது.  காந்திய இலக்கான தன்னிறைவு கொண்ட ஊர்கள் இவர்களின் ஒரு கருத்தியல் இலக்காக அமைகிறது.

## வியூகம்: காந்தியவழி அறப்போராட்டம்
ஏக்தா பரிசத் அமைப்பு மக்கள் மயப்படுத்தப்பட்ட காந்தியவழி அறப் போராட்டக் கொள்கையைக் (சத்தியாக்கிரகம், அகிம்சை) கொண்டுள்ளது.  வேரடி அமைப்புகளோடு சேர்ந்தியங்கி, ஒருங்கிணைந்து தனது போராட்டத்தை முன்னெடுத்து, அரசியல் அழுத்தங்களை கீழ் நிலையிலும் மேல் நிலையிலும் உருவாக்கி, அரச கொள்கையிலும் நடைமுறையில் மாற்றங்களைக் கொண்டுவருவதை தனது வியூகமாகக் கொண்டது.  மக்களின் ஆற்றல்களை வளர்ப்பதும் (community capacity building), நடுத்தர மற்றும் மாணவர் சமூகங்களின் ஆதரவைப் பெற்றுக்கொள்வதும், ஊடக மற்றும் அனைத்துலக ஒத்துணர்வை பெற்றுக்கொள்வதும் இவர்களின் வியூகங்களில் முக்கியம் பெறுகிறது.

## மேற்கோள்கள்


## வெளி இணைப்புகள்
* அதிகாரபூர்வ வலைத்தளம் - 
* யுடீயூப் - அதிகாரபூர்வ channel - 

பகுப்பு:காந்தியம்
மதுபான கடை

***மதுபான கடை***, 2012-ஆம் ஆண்டு வெளியான தமிழ் நகைச்சுவைத் திரைப்படம்.. இத்திரைப்படத்தின் முழுக்கதையையும் தமிழ்நாடு மாநில வாணிபக் கழகத்தை அடிப்படையாக வைத்து, குடிகாரர்களை முன்னணிக் கதாபாத்திரங்களில் வைத்திருக்கின்றார் அறிமுக இயக்குநர் கமலக்கண்ணன்.

2012, ஆகத்து 2-ஆம் திகதி இத்திரைப்படம் வெளியானது.

## நடிகர்கள்
* கதிர் வேல்
* தியானா
* அரவிந்த் அண்ணாமலை
* என். டி. இராஜ்குமார்
* இரவி
* இராமு
* பருதி
* இராசன் பாலா

## கதைக்கரு
மதுபான கடையில் ஒரு நாள் (அக்டோபர் 1-ம் திகதி) நடக்கும் சம்பவங்களை திரைப்படமாக்கி இருக்கின்றனர். மது அருந்த வரும் கடை நிலை ஊழியர்கள், பைத்தியமாக வரும் நிலத்தோட சொந்தக்காரர், ஆங்கிலத்தில் பேசியே பிச்சை எடுத்துக் குடிக்கும் குடிகாரர், அடுத்தவர்களை ஏமாற்றி குடிக்கும் குடிகாரர் என்று கடைக்கு வரும் அனைவரின் கதையையும் அவர்களுடைய வசனங்களில் சொல்லியிருக்கிறார். போலி மது விற்பனை, கடை நடத்துபவரின் மகளைக் காதலிக்கும் கடை ஊழியர், கந்து வட்டி, சாதி உணர்வு என அதிகப்படியான கருத்துகளை ஒட்டுமொத்தமாக கூறியிருக்கிறார் இயக்குநர்.

## மேற்கோள்கள்

## வெளி இணைப்புகள்
* மதுபான கடை விமர்சனம்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாட்டுத்தாவணி

**மாட்டுத்தாவணி** (*Mattuthavani*) என்பது மாடுகளையும் கன்றுகளையும் விற்பதற்கான ஒரு கால்நடைச் சந்தையாக விளங்கிய பகுதியாகும். பொதுவாகக் கால்நடைகளைக் காட்சிக்காகவும் விற்பனைக்காகவும் வைத்திருக்கும் இடத்தைத் தாவணி என்றும் மாட்டுச்சந்தை என்றும் சொல்கிறார்கள்.  இப்பகுதி முன்பு மதுரை மாநகரின் புறநகர்ப் பகுதியில் அமைந்திருந்தது. பின்னர் மதுரை மாநகரத்துடன் இணைக்கப்பட்டு, மதுரை மாநகரிலிருந்த நான்கு பேருந்து நிலையங்களையும் ஒருங்கிணைத்து, மதுரை எம்.ஜி.ஆர். (மாநகராட்சி ஒருங்கிணைந்த) பேருந்து நிலையம், மலர் சந்தை, காய்கறிச் சந்தை ஆகியவற்றைத் தொடங்கியுள்ளனர்.

## மதுரை மாநகராட்சி ஒருங்கிணைந்த பேருந்து நிலையம்

இங்குள்ள மதுரை மாநகராட்சி ஒருங்கிணைந்த பேருந்து நிலையம் (MIBT) ஐ.எசு.ஓ. தரச் சான்றிதழ் 9001:2000 பெற்றது. இந்நிலையம் 10 கோடி உரூபாய் செலவில் கட்டப்பட்டது.இப்பேருந்து நிலையம் மாட்டுத்தாவணி பேருந்து நிலையம் என்று பேச்சு வழக்கில் அழைக்கப்பட்டு வருகிறது.

## மத்தியக் காய்கறிச் சந்தை
மதுரை நகரின் வடக்கு ஆவணிமூல வீதியில் இருந்த காய்கறிச் சந்தைப் பயன்பாட்டால் ஏற்பட்ட போக்குவரத்து நெரிசலைக் குறைக்கும் பொருட்டு மாட்டுத்தாவணிப் பகுதியில் புதிதாக மத்தியக் காய்கறிச் சந்தை ஒன்று அமைக்கப்பட்டது. இச்சந்தையில் அனைத்து வகையான காய்கறிகள் கொள்முதல் செய்யப்பட்டு விற்பனையும் செய்யப்பட்டு வருகின்றன.

## மலர் சந்தை
மதுரை மாநகருக்குப் பெருமை சேர்க்கும் மல்லிகை மலருடன் பிற மலர்களையும் ஒருசேர விற்பனை செய்யக் கூடிய மலர்ச் சந்தை ஒன்றும் மாட்டுத்தாவணிப் பகுதியில் அமைக்கப்பட்டுள்ளது. இங்கு மதுரை, தேனி மற்றும் பிற மாவட்டங்களில் உற்பத்தி செய்யப்படும் அனைத்து வகையான மலர்களும் கொண்டு வரப்பட்டு விற்பனை செய்யப்பட்டு வருகின்றன.

## மேற்கோள்கள்


பகுப்பு:மதுரை மாநகராட்சிப் பகுதிகள்
அரோ (ஏவுகணை)

**அரோ** அல்லது **ஹெட்ஸ்** () என்பது இசுரேலின் ஏவுகணைப் பாதுகாப்புத் தேவைகளுக்காக *எம்ஐஎம்-104 நெடுவீச்சு ஏவுகணை* மற்றும் நில வான் ஏவுகணைகளைவிட நெடுவீச்சு ஏவுகணைக்கு எதிராக செயல்படக்கூடிய திறன்மிக்க, எதிர்-நெடுவீச்சு ஏவுகணைக் குடும்ப வடிவமைக்கப்பட்ட ஏவுகணையாகும். இது ஐக்கிய அமெரிக்காவினாலும் இஸ்ரேலினாலும் இணைந்த நிதியினால் உருவாக்கப்பட்டது. இதன் மேம்படுத்தல் 1986 இல் ஆரம்பிக்கப்பட்டது.

## உசாத்துணை

## குறிப்புகள்

## வெளி இணைப்புகள்
* Israel Missile Defense Organization (IMDO) official site, dedicated to the Arrow system.
* Missile Defense Agency (MDA) official site, Arrow system page. 

பகுப்பு:ஏவுகணைகள்
பகுப்பு:இசுரேலிய போர்த்தளபாடங்கள்
பகுப்பு:இசுரேலியக் கண்டுபிடிப்புகள்
இலம்பாடி மொழி

**இலம்பாடி** *(Lambadi, )* அல்லது **பஞ்சாரா** என்பது இந்தியாவில் வாழும் லம்பாடி நாடோடி மக்களால் பேசப்படும் மொழி. இது இராஜஸ்தானி மொழியுடன் தொடர்புடைய இந்தோ ஆரிய மொழி ஆகும்.

கோரா, சிங்களி, சுகளி, லவானி, லம்பானி என்று பல பெயர்களால் இம்மொழி அழைக்கப்படுகிறது. மகாராஷ்டிரா, கர்நாடகா மற்றும் ஆந்திராவில் கணிசமான அளவு லம்பாடி மொழி பேசும் மக்கள் உள்ளனர். அந்தந்த மாநிலங்களில் லம்பாடி மொழி அந்தந்த மாநிலப் பெரும்பான்மை மொழியில் எழுதப்படுகிறது. லம்பாடி மொழியினர் பெரும்பாலும் இரு மொழியினராக உள்ளனர். தமிழ்நாட்டிலும், இலம்பாடி மொழி பேசும் மக்கள் சிலர் உள்ளனர்.

## உசாத்துணை
* Boopathy, S. investigation & report in: Chockalingam, K., *Languages of Tamil Nadu: Lambadi: An Indo-Aryan Dialect* (Census of India 1961. Tamil Nadu. Volume ix)
* Trail, Ronald L. 1970. *The Grammar of Lamani.* 

## மேற்கோள்கள்

பகுப்பு:இந்திய-ஐரோப்பிய மொழிகள்
பெரியார் பேருந்து நிலையம், மதுரை

thumb|தற்போதைய பெரியார் பேருந்து நிலையம் முகப்புத் தோற்றம்
**பெரியார் பேருந்து நிலையம்** (*Periyar Bus Stand*) என்பது மதுரை மாநகராட்சியில் மாநகரின் மத்தியப் பகுதியில் அமைந்துள்ளது. மதுரை மாநகரில் முதலில் அமைக்கப்பட்ட இந்தப் பேருந்து நிலையம், நகர் விரிவாக்கத்தால், போக்குவரத்துக்கு இடையூறு இல்லாதவாறு, மாட்டுத்தாவணிப் பகுதியில் புதிதாக மதுரை மாநகராட்சி ஒருங்கிணைந்த பேருந்து நிலையம் அமைக்கப்பட்ட பின்பு நகரப் பேருந்து நிலையமாகச் செயல்பட்டு வருகிறது. இங்கிருந்து மதுரை மாநகரின் பல்வேறு பகுதிகளுக்கும், புறநகர்ப் பகுதிகளுக்கும் நகரப் பேருந்துகள் இயக்கப்படுகின்றன. இப்பேருந்து நிலையம் அருகில் மாநகராட்சி வணிக வளாகப் பகுதியினுள்ளிருக்கும் பேருந்து நிலையத்திலிருந்து திருப்புவனம், திருப்பரங்குன்றம், திருமங்கலம், சோழவந்தான், வாடிப்பட்டி, அழகர் கோவில், மேலூர், காரியாபட்டி, நத்தம், ஊமச்சிகுளம், அலங்காநல்லூர், பாலமேடு, பூவந்தி, தே.கல்லுப்பட்டி, செக்கானூரணி, உசிலம்பட்டி ஊர்களின் வழியாகச் செல்லும் நகரப் பேருந்துகள் இயக்கப்படுகின்றன. 

## வரலாறு
thumb|மதுரை மத்திய பேருந்து நிலையத்தின் பழைய புகைப்படம் (இன்றைய பெரியார் பேருந்து நிலையம்)
முன்பிருந்த பெரியார் பேருந்து நிலையம் 1970-களில் தொடங்கப்பட்டது.  இந்தப் பேருந்து நிலையம் முழுமையாக இடிக்கப்பட்டு மீண்டும் நவீன வடிவில் கட்டமைக்கப்பட்டது. புதிய பேருந்து நிலையப் பணிகள் 2019 ஆம் ஆண்டு சனவரி 17ஆம் நாள் தொடங்கின. இந்தப் பேருந்து நிலையக் கட்டுமானத்திற்கான அனுமதிக்கப்பட்ட செலவினம் ரூபாய். 153 கோடி ஆகும்.

## வசதிகள்
புதிதாக கட்டப்பட்ட பேருந்து நிலையமானது அனைத்து வசதிகளையும் கொண்டுள்ளது. இந்தப் பேருந்து நிலையம் சீர்மிகு நகரங்களின் திட்டத்தின் கீழ் கட்டப்பட்டது.

## இவற்றையும் காணவும்
* மதுரை மாநகராட்சி ஒருங்கிணைந்த பேருந்து நிலையம்
* ஆரப்பாளையம் பேருந்து நிலையம், மதுரை

## மேற்கோள்கள்

பகுப்பு:தமிழ்நாட்டுப் பேருந்து நிலையங்கள்
பகுப்பு:மதுரை மாநகராட்சிப் பகுதிகள்
மதுரை - அண்ணா பேருந்து நிலையம்

**மதுரை அண்ணா பேருந்து நிலையம்** என்பது மதுரை மாநகராட்சியில் அமைக்கப்பட்டிருந்த ஒரு பேருந்து நிலையமாகும். இந்தப் பேருந்து நிலையத்திலிருந்து இராமனாதபுரம், சிவகங்கை திருச்சி, புதுக்கோட்டை போன்ற மாவட்டங்களிலுள்ள ஊர்களுக்குச் செல்லும் புறநகர்ப் பேருந்துகள் இயக்கப்பட்டு வந்தன. மாநகரில் போக்குவரத்துக்கு இடையூறு இல்லாதவாறு, மாட்டுத்தாவணிப் பகுதியில் புதிதாக மதுரை மாநகராட்சி ஒருங்கிணைந்த பேருந்து நிலையம் அமைக்கப்பட்ட பின்பு இப்பேருந்து நிலையம் நகரப் பேருந்து நிலையமாகச் செயல்பட்டு வந்தது. நாளடைவில் இந்தப் பேருந்து நிலையம் முற்றிலுமாக இல்லாமல் போய்விட்டது.

## இவற்றையும் காணவும்
* மதுரை மாநகராட்சி ஒருங்கிணைந்த பேருந்து நிலையம்
* மதுரை ஆரப்பாளையம் பேருந்து நிலையம்
* மதுரை பெரியார் பேருந்து நிலையம்

பகுப்பு:தமிழ்நாட்டுப் பேருந்து நிலையங்கள்
பகுப்பு:மதுரை மாநகராட்சிப் பகுதிகள்
பகுப்பு:சான்று எதுவும் தரப்படாத கட்டுரைகள்
திருநெல்வேலி சந்திப்பு பேருந்து நிலையம்

**திருநெல்வேலி சந்திப்பு பேருந்து நிலையம்** என்பது திருநெல்வேலி மாநகராட்சியில் திருநெல்வேலி சந்திப்புத் தொடருந்து நிலையப் பகுதியில் அமைந்துள்ளது. திருநெல்வேலி மாநகராட்சியின் புதிய பேருந்து நிலையம் வேந்தான்குளம் பகுதியில் அமைக்கப்படுவதற்கு முன்பு அனைத்து ஊர்களுக்கும் இந்தப் பேருந்து நிலையத்திலிருந்துதான் புறநகர்ப் பேருந்துகள் அனைத்தும் இயக்கப்பட்டன. தற்போது இந்தப் பேருந்து நிலையம் நகரப் பேருந்து நிலையமாகச் செயல்பட்டு வருகிறது. இங்கிருந்து திருநெல்வேலி மாநகர் மற்றும் புறநகர்ப் பகுதிகளுக்கும் நகரப் பேருந்துகள் இயக்கப்படுகின்றன. 

பகுப்பு:தமிழ்நாட்டுப் பேருந்து நிலையங்கள்
பகுப்பு:திருநெல்வேலி மாநகராட்சிப் பகுதிகள்
எரிக்சன் உலகம்

**எரிக்சன் உலகம்** (*Ericsson Globe*) (*ஸ்டாக்ஹோம் உலக அரங்கு*, *குளோபன்* (*உலகம்*) எனவும் அறியப்பட்டது) என்பது சுவீடனின் ஸ்டாக்ஹோம் மாவட்டத்தில் அமைந்துள்ள தேசிய உள்ளக அரங்கு ஆகும். எரிக்சன் உலகம் உலகிலுள்ள மிகப்பெரிய அரைக்கோள கட்டிடம் ஆகும். இதனைக் கட்டி முடிக்க இரண்டரை ஆண்டுகள் தேவைப்பட்டது. பெரிய வெள்ளைப் பந்து போன்ற வடிவமுடைய இது 110 மீட்டர் (361 அடி) விட்டமும், 85 அடி (276 அடி) உள்ளக உயரமும்  உடையது. இக்கட்டிடத்தின் கனவளவு 605,000 கன சதுர மீட்டர்கள் (21,188,800 கன சதுர அடிகள்) ஆகும். இசை நிகழ்ச்சியின்போது 16,000 பார்வையாளர்களும், வளைகோற் பந்தாட்டத்தின்போது 13,850 பார்வையாளர்களும் இங்கு அமர முடியும்.

இது உலகின் பெரிய சூரியக் குடும்ப அளவு மாதிரியான *சுவீடன் சூரியக் குடும்ப முறையின்* சூரியனை பிரதிநிதித்துவப்படுத்துகின்றது.

பெப்ரவரி 2, 2009 அன்று ஸ்டாக்ஹோம் உலக அரங்கு சுவீடன் தொலைத்தொடர்பு குழுமம் எரிக்சன் கையகப்படுத்தப்பட்டு, பெயரிடல் உரிமையின்படி "எரிக்சன் உலகம்" என பெயர் மாற்றபப்ட்டது.

## படக் காட்சியகம்

Image:Globen april 1987.jpg|ஏப்ரல் 1987 இல் உலகம்.
Image:Globe Bau 1.jpg|கட்டுமான நிலையில்
Image:Globe Bau 2.jpg|இன்னுமொரு கட்டுமான நிலை படம்
Image:Globen aug 1988.jpg|1988 இல் முடியும் தருவாயில்
Image:Globen Stockholm February 2007.jpg|2007 இல் பனி வளைகோற் பந்தாட்டத்தின்போது
Image:Globen interior1.jpg|உள்ளக அரங்கு
Image:Globen interior2.jpg|உள்ளக அரங்கு
Image:Globen from Kaknästornet.JPG|உலகமும் அதனைச் சுற்றியும்


## உசாத்துணை

## வெளி இணைப்புகள்
*Stockholm Globe Arenas, website.  (English).
*Stockholm Globe City 
*Hockeyarenas.net entry 
*Web cams monitoring the construction on the ''Globe Arena'' 

பகுப்பு:சுவீடன்
பேய் நடனம்

300px|thumb|லகோடா மக்களின் பேய் நடனம் - ஃபிரடரெிக் ரெமிங்டன், 1890.
**பேய் நடனம்** என்பது பழங்குடி அமெரிக்க மக்கள் பலரின் சமயங்களுடன் இணைந்துள்ள ஒரு புது சமய இயக்கம். ஜாக் வில்சன் என்பவர் இந்நடனத்தை அறிமுகப்படுத்தினார். அடிப்படையில் இது பழங்குடி அமெரிக்கர்களின் வட்ட நடனத்தை அடிப்படையாய்க் கொண்டதே. இந் நடனத்தை ஆடுவதன் மூலம் இறந்து போன மூதாதையர்களின் ஆவிகளுடன் தொடர்பு கொண்டு அமைதியாக வாழ முடியும் என நம்பப்படுகிறது.

இந்த நடனம் வீற்றிருக்கும் எருது உள்ளிட்ட பலரின் படுகொலைகளுக்கு காரணமாய் அமைந்தது. 

## மேற்கோள்கள்

பகுப்பு:அமெரிக்காவில் சமயம்
பகுப்பு:அமெரிக்கப் பழங்குடிகள்
பியூகர்லண்டர் காற்றுச் சுழலி

**பியூகர்லண்டர் காற்றுச் சுழலி** (*Fuhrländer Wind Turbine Laasow*) என்பது செருமனியில் லாசோ கிராமத்திற்கு அருகில் 2006 இல் கட்டப்பட்ட காற்றுச் சுழலி ஆகும். இது 90 மீட்டர் விட்டமுடைய விசையாழியுடன் 160 மீட்டர் உயரமுடைய அணிச்சட்டக கோபுரத்தை கொண்டுள்ளது. இது உலகிலுள்ள உயரமான காற்றுச் சுழலி ஆகும். இதன் 2.5 கொ வாட் மின் சக்தியை வெளிப்பாடுத்துகின்றது.

## இவற்றையும் பார்க்க
* டி நூர்ட்

## உசத்துணை

## வெளி இணைப்புகள்
* 
* Fuhrländer Wind Turbine diagram at SkyscraperPage.com
* 
* - video illustrating the construction and operation of this wind turbine

பகுப்பு:செருமனி
அலோசியுஸ் கொன்சாகா

புனித **அலோசியுஸ் கொன்சாகா, [[இயேசு சபை|சே.ச.]]**, (, ; பழைய வழக்கு: கொன்சாகா ஞானப்பிரகாசியார்; மார்ச்சு 9, 1568 - ஜூன் 21, 1591) என்பவர் இத்தாலிய உயர்குடியில் பிறந்தவர். இவர் பின்னாளில் தன் குடும்பத்தின் கடும் எதிர்ப்பையும் மீறி இயேசு சபையில் சேர்ந்து துறவியானார். உரோமை கல்லூரியில் படித்து கொன்டிருக்கும் போதே, இவர் தொற்று நோயினால் பாதிக்கப்பட்டு இறந்தார். இவருக்கு அருளாளர் பட்டம் 1605 ஆம் ஆண்டிலும், புனிதர் பட்டமளிப்பு 1726 ஆம் ஆண்டிலும் வழங்கப்பட்டது.

## இறப்புக்குப்பின் வணக்கம்

இவர் இறந்தபின் உரோமையில் உள்ள புனித இஞ்ஞாசியார் கோவிலில் அடக்கம் செய்யப்பட்டார். இவர் இறப்புக்கு சில காலத்திற்கு முன் தனது பெயரை தனது ஆன்ம குருவின் பெயரான "இராபர்ட்" என மாற்றிக்கொண்டார். இவரது உடல் இப்போது ஒரு வைடூரியப் பேழையில் வைக்கப்பட்டிருக்கின்றது. இவரின் தலை, இவரின் பெயராலான கேசுதிகிலியோனில் உள்ள பேராலயத்தில் வைக்கப்பட்டிருக்கின்றது.

இவர் இறந்து 14 ஆண்டுகள் கழித்து திருத்தந்தை ஐந்தாம் பவுலினால் அக்டோபர் 19, 1605 அன்று அருளாளர் பட்டம் அளிக்கப்பட்டது. டிசம்பர் 31, 1726இல் திருத்தந்தை பதின்மூன்றாம் பெனடிக்ட் இவருக்கு புனிதர் பட்டம் அளித்தார். 1729இல் இவர் இளையோரின் பாதுகாவலராக அறிவிக்கப்பட்டார். 1926இல் திருத்தந்தை பதினொன்றாம் பயஸ் இவரை கிறித்தவ இளைஞரின் பாதுகாவலராக அறிவித்தார். இவர் உலகம்பரவுநோயினால் பாதிக்கப்பட்டவருக்கு பாதுகாவலராக கருதப்படுகின்றார்.

புனித அலோசியுஸ் கொன்சாகாவின் விழா நாள் ஜூன் 21 ஆகும்.

## மேற்கோள்கள்

பகுப்பு:1568 பிறப்புகள்
பகுப்பு:1591 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:இயேசு சபையினர்
டிமோனா தொலைக்கண்டுணர்வி வசதி

**டிமோனா தொலைக்கண்டுணர்வி வசதி** (*Dimona Radar Facility*) என்பது இசுரேலிலுள்ள டிமோனா எனுமிடத்தில் கட்டப்பட்டுக் கொண்டிருக்கும் இரு 400 மீட்டர் (1,300 அடி) உயரமுடைய தொலைக்கண்டுணர்வி  கோபுரங்கள் ஆகும். இது நெடுவீச்சு ஏவுகணைகளை வானவெளியில் ஊடாக அதன் தடம் தொடர்ந்து, தரையில் நிலைகொண்ட ஏவுகணைகளுக்கு தேவையான இலக்கின் தரவினைக் கொடுத்து அவற்றை இடைமறிக்க வடிவமைக்கப்பட்டது. எக்ஸ்-பட்டை தொலைக்கண்டுணர்வி பாவிப்பதால், இது 1,500 மைல் / 2,400 கிலோமீட்டர் தொலைவில் வைத்து ஏவுகணைகளைக் கண்டறிய முடியும். இந்தக் கோபுரம் அமெரிக்க இராணுவத்தினால் சொந்தமாக்கப்பட்டு பயன்படுத்தப்படும் அதேவேளை பயன்படுத்திய உளவுத் தகவல்கள் இசுரேலுக்கு வழங்கப்படும். 

இக்கோபுரங்களின் வசதி  மற்றும்  ஆகிய அச்சுகளில் அமைந்து, இசுரேலிலுள்ள உயரமான கோபுரங்களாகவும், உலகிலுள்ள உயரமான தொலைக்கண்டுணர்வி கோபுரமாகவும் இருக்கின்றது

## உசாத்துணை

பகுப்பு:இசுரேலிய போர்த்தளபாடங்கள்
இந்தியால் தமிழ் எவ்வாறு கெடும்

**இந்தியால் தமிழ் எவ்வாறு கெடும்** எனும்  நூல் காட்டுப்பாடி விரிவில் பாவாணர் இருந்த நாளில், 1968 ஆம் ஆண்டு வெளியிடப்பட்டதாகும். முகவுரை நிறைவில்,

```
"இமிழ்கடல் உலக மெல்லாம்
   எதிரிலா தாள்வ தேனும்
அமிழ்தினு மினிய பாவின்
   அருமறை பலவும் சான்ற
தமிழினை இழந்து பெற்றால்
    தமிழனுக் கென்கொல் நன்றாம்
குமிழியை ஒத்த வாழ்வே
      குலவிய மாநி லத்தே''
```

என்று பாடுதல் தமிழை இழந்து பெறும் பேறு எதுவாயினும் பேறாகாது என்னும் அவருட்கிடை காட்டும். தம்மை அடிமைப் படுத்துவாரினும் மிகுதீயர் தம்மொழி அடிமைக்கு ஒப்பி நிற்பார் என்பது வரலாற்று உண்மை.

## நூற்சுருக்கம்
முற்படை, இந்தி வரலாறு, இந்தியால் விளையும் கேடு, இந்திப் போராட்டம், பல்வேறு செய்திகள், முடிபு என்னும்  ஆறு பகுதிகளும், முப்பின்னிணைப்புகளும் கொண்ட இச்சுவடி, 90 பக்க அளவில் உருபா 1 விலையில் புன்செய்ப் புளியம்பட்டி மறைமறையடிகள் மன்றப் பாவாணர் நூல் வெளியீட்டுக் குழு உதவியால் வெளியாயிற்று.

## தமிழ் கெடும் வகைகள்
#கவனக்குறைவு
#புலமைக்குறைவு
#கலப்பட மிகை
#சொன்மறைவு
#சொற்சிதைவு
#ஒலிமாற்றம்
#அயற்சொற்சேர்ப்பு
#இந்தி மூலப்புணர்ப்பு
#மதிப்புக் குறைவு 
#பற்றுக் குறைவு
#பேச்சுக்குறைவு
#எழுத்துமொழி வரலாற்றழிவு போன்ற வகைகளால், தமிழ் கெடும் வகையை விளக்குகிறார்.

## தமிழன் கெடும் வகைகள்
#தமிழ் மாணவர்க்கு வீண் கடுஞ்சுமை
#தமிழர் குடிமைத் தாழ்வு
#தமிழர் பண்பாட்டுக் கேடு
#தமிழ்ச் சான்றோர்க்கு வாழ்வின்மை
#தமிழின மறைவு போன்ற வகைகளால் தமிழன் கெடும் வகையை விளக்குகிறார்.

## சிறப்புகள்
*இந்திப்போராட்டம் மூன்றனையும் (1937,1965,1967) உரைக்கிறார்.

```
''பெற்றவருக்குத்தான் தெரியும் பிள்ளையின் அருமை;
கற்றவருக்குத்தான் தெரியும் தமிழின் அருமை;
பற்றும் புலமையும் அற்றமற்றவருக்குத் தெரியுமா
நற்றமிழ்ப் பெருமை'' (பக்கம்-43)
```

*இந்தியப் பொதுமொழியாதற்கு, இந்திக்குத் தகுதியின்மையை இருபது காரணங்கள் காட்டி நிறுவுகிறார்.(பக்கம்51-53)
*இந்தியின் மொழிகளும் கிளைமொழிகளும் 1951 குடிமதிப்பின்(census) படி 81பிரிவு ஆதலைப் பட்டியலிட்டுக் காட்டுகிறார்.
*இந்தியா இந்தியர் எல்லார்க்கும் பொதுவாம். இந்தியார்க்கு மட்டுமே உரியதன்று என்னும் பாவாணர், உலகப் பொதுவரசே ஒற்றுமைக்கு வழி என முடிக்கிறார்.

பகுப்பு:தேவநேயப் பாவாணர் படைப்புகள்
பகுப்பு:மொழியியல்
கட்டாய இந்திக் கல்விக் கண்டனம்

**கட்டாய இந்திக் கல்விக் கண்டனம்** என்ற தலைப்புடைய  நூல், பாவாணரால் 1937 ஆம் ஆண்டு வெளியிடப்பட்டது. இது ஒரு இசைநூல். இந்நூலில் 35 பாடல்கள் அமைந்துள்ளன. இதன் விலை இரண்டு அணா (அணா என்பது தற்போது 6காசுக்கு சமம். இந்திய உரூபாயில் 1உரூபாய் என்பது 100காசுகளாகும்.) ஒவ்வொரு பாடல் முகப்பிலும், அப்பாடலின் மெட்டு பற்றிய குறிப்பு உடையதாக அமைத்துள்ளார்.

## இவற்றையும் பார்க்கவும்
*இசைத்தமிழ்க் கலம்பகம்
*இசையரங்கு இன்னிசைக் கோவை

பகுப்பு:மொழியியல்
பகுப்பு:20 ஆம் நூற்றாண்டுத் தமிழிசை நூல்கள்
பகுப்பு:தேவநேயப் பாவாணர் படைப்புகள்
டி நூர்ட்

thumb|right|200px|டி நூர்ட் (''வடக்கு'')
***டி நூர்ட்*** (அர்த்தம்: வடக்கு) என்பது உலகிலுள்ள உயரமான காற்றாலை ஆகும். இது நெதர்லாந்தின் சீக்டாம் எனுமிடத்தில் அமைந்துள்ளது. 1803 இல் கட்டப்பட்ட இது 33.33 மீட்டர்கள் உயரமான கூரையினை உடையது. இதனுடைய சிறகு விரிப்பு 26.6 மீட்டர்கள் ஆகும். இன்று *டி நூர்ட்* உணவுவிடுதியைக் கொண்டுள்ளது.

## உசாத்துணை

பகுப்பு:நெதர்லாந்து
இறைப்பி

**இறைப்பி** அல்லது **நீர்மவிறக்கி** (*siphon*, ) என்பது தலைகீழாக வைக்கப்பட்ட U வடிவக் குழாய் ஒன்றின் வழியாக புவியீர்ப்பு விசை மற்றும் வளியமுக்கத்தின் உதவியுடன் வேறு உந்துவிசைகள் இன்றி பாய்மங்களை வெளியகற்றும் தொழில்நுட்பமாகும்.

## வரலாறு
கி.மு 1500களில் பண்டைய எகிப்தியர்கள் களஞ்சியங்களில் இருந்து திரவங்களை அகற்ற இறைப்பியைப் பயன்படுத்தினர்.

பண்டைய கிரேக்கர்கள் கி.மு. மூன்றாம் நூற்றாண்டுகளில் இறைப்பித் தத்துவங்களைப் பயன்படுத்தினர்.

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:பாய்ம இயக்கவியல்
இடன்யாங் குன்சான் சிறப்புப் பாலம்

**இடன்யாங் குன்சான் சிறப்புப் பாலம்**  (*Danyang–Kunshan Grand Bridge*) என்பது உலகிலுள்ள நீண்ட பாலம். இது  நீளமுடைய ஏதண்டத்தை பெய்ஜிங்-சாங்காய் அதிவேக தண்டவாளத்தில் கொண்டுள்ளது.

## பாலம்
இப்பாலம் கிழக்கு சீனாவின் ஜியாங்சு மாகாணத்தில் சாங்காய் மற்றும் நாஞ்சிங் ஆகியவற்றுக்கிடையிலான தண்டவாள வழியில் அமைந்துள்ளது.

இது 2010 இல் கட்டி முடிக்கப்பட்டு 2011 இல் திறந்து வைக்கப்பட்டது. 10,000 பேர் வேலைக்கமர்த்தப்பட்டு, நான்கு வருடங்களில் கட்டப்பட்ட இப்பாலத்தின் செலவு கிட்டத்தட்ட $8.5 பில்லியன் ஆகும். இடன்யாங் குன்சான் சிறப்புப் பாலம் உலகிலுள்ள நீண்ட பாலம் என்ற கின்னஸ் உலக சாதனையை சகல வகையிலும் சூன் 2011 இன்படி பெற்றுள்ளது.

## மேற்கோள்கள்

## வெளி இணைப்புகள்
*Danyang Kunshan Grand Bridge, in Google Earth
*Photos and Google Map 

பகுப்பு:சீன உட்கட்டமைப்பு
பகுப்பு:சீனாவில் பாலங்கள்
சாங்காய் நூலகம்

**சாங்காய் நூலகம்** (*Shanghai Library*, 上海图书馆) என்பது சீனாவிலுள்ள இரண்டாவது பெரிய நூலகமாகும். இது சாங்காய் நகரில் அமைந்துள்ளது. இது 24 அடுக்குமாடிகளுடன் 348 அடி (106 மீ) உயரத்தில் அமைந்து, உலகிலுள்ள மிக உயரமான நூலகம் என்ற சிறப்பினைப் பெறுகின்றது. இந்நூலகத்திலுள்ள கோபுரம் பெரும் வெளிச்சவீடு போன்று காட்சியளிக்கின்றது.

## உசாத்துணை

* Brief History 
* Shanghai Library 

## வெளி இணைப்பு
* Official website of Shanghai Library 

பகுப்பு:நூலகங்கள்
பகுப்பு:சீன உட்கட்டமைப்பு
ஏ. ஜெகந்நாதன் (இயக்குநர்)

**ஏ. ஜெகந்நாதன்** ஒரு திரைப்பட இயக்குநர். தமிழில் பல  வெற்றிப்படங்களை இயக்கியுள்ளார். தமிழ், ஹிந்தி, கன்னடம், தெலுங்கு ஆகிய மொழிகளில் மொத்தம் 34 திரைப்படங்கள் இயக்கியுள்ளார். இவர் அக்டோபர் 7, 2012 அன்று தனது 78 ஆவது வயதில் காலமானார்.

## குடும்பம்
திருப்பூரில் நெசவு பாரம்பரியம் கொண்ட குடும்பத்தில் ஆறுமுகம்முதலியார்- ராமாத்தாள் தம்பதியர் மகனாகப் பிறந்தார். மறைந்த இயக்குநர் ஜெகந்நாதனின் வாழ்க்கைத் துணைவி ராஜாமணி. இந்த இரட்டையருக்கு இரு மகள்களும் (உஷா தேவி, பவித்ரா) ஒரு மகனும் (அருண் குமார்) உள்ளனர்.

## தொழில்
இவர் தினத்தந்தி நாளிதழின் உதவி ஆசிரியராகத் தன் பணியினைத் தொடங்கினார். பின்னர் திரைப்படத் துறைக்குள் உதவி இயக்குநராக நுழைந்தார். இவர் இயக்குநராக அறிமுகமான முதல் திரைப்படம் 1973 ஆம் ஆண்டு வெளிவந்த *மணிப்பயல்* தமிழ்த் திரைப்படமாகும். முன்னணி கதாநாயகர்களான எம். ஜி. ஆர், சிவாஜி கணேசன், ஜெய்சங்கர், கமலஹாசன், ரஜினிகாந்த், விஜயகாந்த் போன்றோரை வைத்துப் பல வெற்றிப் படங்களை இயக்கியுள்ளார். தமிழ் தவிர தெலுங்கு, கன்னடம், ஹிந்தி மொழிகளிலும் திரைப்படங்கள் இயக்கியுள்ளார். திரைப்படங்களைத் தொடர்ந்து தொலைக்காட்சிகளிலும் இவர் பணியாற்றியுள்ளார். இவர் இயக்கிய 7 தொலைக்காட்சித் தொடர்களில் தூர்தர்ஷனில் ஒளிபரப்பப்பட்ட *தமிழ்த் தாத்தா* சிறந்த தொடரென்ற பாராட்டைப் பெற்றது.

## இயக்கிய திரைப்படங்கள்
இது முழுமையான பட்டியல் அல்ல.

1994   வாட்ச்மேன் வடிவேலு (தமிழ்)

1994   ஹீரோ (தமிழ்)

1991   மில் தொழிலாளி (தமிழ்)

1991   அர்ச்சனா ஐ.ஏ.எஸ்

1989   என் தங்கை

1988   தர்மாத்மா (கன்னடம்)
 
1987   காதல் பரிசு (தமிழ்)
 
1987   கைதி (தமிழ்)
 
1987   முத்துக்கள் மூன்று (தமிழ்)

1985   கற்பூர தீபம்

1985   மீண்டும் பராசக்தி  (தமிழ்)

1985   ரகசிய ஹாந்தகுடு (தெலுங்கு)

1984   ஓ மானே மானே  (தமிழ்)
 
1984   கொம்பேரி மூக்கன் (தமிழ்)
 
1984   நாளை உனது நாள் (தமிழ்)

1984   நுவ்வா நேனா (தெலுங்கு)
 
1983   மூன்று முகம் (தமிழ்)
 
1983   தங்க மகன் (தமிழ்)

1983   வெள்ளை ரோஜா (தமிழ்)

1982   குரோதம்  (தமிழ்)
 
1980   ஆயிரம் வாசல் இதயம் (தமிழ்)

1979   ஜெயா நீ ஜெயுச்சிட்டே  (தமிழ்)

1979   முதல் இரவு  (தமிழ்)

1977   நந்தா என் நிலா (தமிழ்)

1976   நல்ல பெண்மணி  (தமிழ்)
 
1976   அதிர்ஷ்டம் அழைக்கிறது (தமிழ்)
 
1976   குமார விஜயம் (தமிழ்)

1975   இதயக்கனி  (தமிழ்)

1974   இதயம் பார்க்கிறது  (தமிழ்)

1973   மணிப்பயல்  (தமிழ்)

## மேற்கோள்கள்
*தினமணி நாளிதழ் (பதிப்பு கோவை), நாள்: அக்டோபர் 8, 2012
*http://en.600024.com/director/a-jaganathan/ 

பகுப்பு:தமிழ்த் திரைப்பட இயக்குநர்கள்
பகுப்பு:2012 இறப்புகள்
பகுப்பு:1935 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட இயக்குநர்கள்
வைகைச் செல்வன்

**வைகைச் செல்வன்** என்பவர் தமிழக அரசியல்வாதி, எழுத்தாளர் மற்றும் கவிஞர். மதுரை மாவட்டம், பேரையூர் வட்டம், சிலைமலைப்பட்டி எனும் கிராமத்தைச் சேர்ந்த இவர், “இணைய இதழ்கள் - ஓர் ஆய்வு” எனும் தலைப்பில் ஆய்வு செய்து முனைவர் பட்டம் பெற்றுள்ளார். இவர்  அ.இ.அ.தி.மு.கவில் இளைஞர் - இளம்பெண்கள் பாசறையின் மாநிலச் செயலாளராக 2013 செப்டம்பர் 5 ஆம் நாள் வரை பதவி வகித்தார். இதற்கு முன்பாக 17 ஆண்டுகள் அ.இ.அ.தி.மு.க.வின் இலக்கிய அணிச்செயலாளராக இருந்து வந்தார்.

## அமைச்சர்

2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், அருப்புக்கோட்டை சட்டமன்றத் தொகுதியின் உறுப்பினராகத் தேர்வு செய்யப்பட்டார். 2012, அக்டோபர் 6 முதல் 2013, பிப்ரவரி 27 வரை தமிழ்நாடு அரசின் தலைமைக் கொறடாவாக செயல்பட்டு வந்தார். 2013, பிப்ரவரி 28 அன்று தமிழ்நாடு அரசின் பள்ளிக்கல்வித்துறை அமைச்சராக நியமிக்கப்பட்டு பொறுப்பேற்றுக் கொண்டார். 2013 செப்டம்பர் 5 ஆம் நாள் அமைச்சர் பதவியில் இருந்து நீக்கப்பட்டார்.

## குடும்பம்

இவருக்கு முத்துச்செல்வி என்கிற மனைவியும், நற்றிணை, நற்றமிழ் என்கிற ஜெயஸ்ரீ எனும் இரு மகள்களும் இருக்கின்றனர்.

## பதிப்பகம்
இவர் நற்றிணை பதிப்பகம் என்னும் நூல் வெளியீட்டு நிறுவனத்தை நடத்தி வருகிறார்.

## எழுதியுள்ள நூல்கள்

# வடக்கை வெல்லும் தெற்கு
# வைகைச்செல்வன் கவிதைகள்
# சில்லுக்கருப்பட்டி (சிறுகதைகள்)
# திருக்குறள் நவீன உரை
# உயர்திரு
# அனுமதி இலவசம்
# கனவோடு வெகுதூரம் (நாவல்)

## விருதுகள்
* திருவள்ளுவர் விருது - 2021

## மேற்கோள்கள்

## வெளி இணைப்புகள்
* வைகைச் செல்வன் குறித்த தகவல்கள்

பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:தமிழக முன்னாள் அமைச்சர்கள்
பகுப்பு:விருதுநகர் மாவட்ட மக்கள்
பகுப்பு:மதுரை மாவட்ட மக்கள்
பிளட்ஸ்போட்

***பிளட்ஸ்போட்*** (*Bloodsport*) என்பது 1988 இல் ஜான் குளோட் வான் டாம் நடிப்பில் வெளியாகிய ஒரு அமெரிக்க சண்டைக்கலை விளையாட்டு நாடகத் திரைப்படம். இத்திரைபப்டம் *பிராங் டக்ஸ்* என்பவரின் வாழ்வை மையமாகக் கொண்டு உருவாக்கப்பட்டது. நன்றாக ஓடிய இத்திரைப்படம் வரவு செலவு திட்டம் $1,100,000ஐ $11,806,119 ஆகத் தாண்டியது. *பிளட்ஸ்போட்* வான் டாமின் முக்கிய திரைப்படமும் அவருடைய உடற்பயிற்சி திறமைகளையும் வெளிப்படுத்தியது. காட்சியில் உலங்குவானூர்தி பாணி, பாய்ந்து சுழன்று குதிக்காலால் உதைத்தல், கால்களை விரித்தல் போன்றவை வெளிப்படுத்தப்பட்டது.

## உசாத்துணை

## வெளி இணைப்புகள்
* 
* 
* 

பகுப்பு:1988 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
என்டர் த டிராகன்

***என்ட த டிராகன்*** (*Enter the Dragon*) என்பது 1973 இல் ரொபட் கிளவுஸ் இயக்கத்திலும், புரூஸ் லீயின் நடிப்பிலும் வெளியாகிய கொங்கொங் சண்டைக்கலை திரைப்படம். இத்திரைப்படம் புரூஸ் லீ கடைசியாகத் தோன்றிய திரைப்படம் ஆகும். அவர் சூலை 20, 1973 அன்று கொங்கொங்கில் மரணமடைந்து ஆறு நாட்களின் பின் சூலை 26, 1973 அன்று வெளியாகியது.

## உசாத்துணை

## இவற்றையும் பார்க்க
* தற்காப்புக்கலைப்படம்

## வெளி இணைப்புகள்
* 
* 
* 
* 

பகுப்பு:1973 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்காங் திரைப்படங்கள்
பயிர்ச்சுழற்சி

**பயிர்ச்சுழற்சி** (*crop rotation*) என்பது ஒரே நிலத்தில் வெவ்வேறு பயிர்களை அடுத்தடுத்துப் பயிரிடும் முறையாகும். ஒரே பயிரைப் பயிரிடுவதால் களைச் செடிளின் ஆதிக்கம் அதிகமாகும். உழவு முறைகள் களைச் செடிகள் பரவுதலை இடையூறு செய்து, அவற்றைக் கட்டுப்படுத்த உதவும். இவ்வாறு பயிர் சுழற்சி களைகள் கட்டுப்பாட்டை எளிமையாக்குகிறது.
ஒரு குறிப்பிட்ட நிலத்தில் ஒரே வகையான பயிர்களைப் பயிரிடாமல் சுழற்சி முறையில் பயிரிட வேண்டும். இயற்கை வேளாண்மையின் முக்கிய அம்சம் பயிர் சுழற்சி முறை ஆகும். முதல் பருவத்தில் நெல், அடுத்த பருவத்தில் உளுந்து, அதற்கடுத்து பயறுவகைகள் என மாறி மாறி பயிரிடும் பயிர் சுழற்சி முறையினால் மண்ணின் வளம் கூடுகிறது.

பயிரின் வளத்தைத் தீர்மானிப்பது மேல் மண்ணாகும், மேலும் நிலத்தை சில நாட்கள் தரிசாக விடும் போது  நிலம் புத்துயிர் பெறுகிறது. பல்லாயிரம் வருடங்களாகவே இந்த உத்தியை நம் முன்னோர்கள் கடைப்பிடித்து வந்துள்ளனர், இப்படி மண்ணைத் தரிசாக விடும் போது அம்மண்ணில் கொழிஞ்சி, அவுரி, கரந்தை உள்ளிட்ட செடிகள் முளைத்து ஈரத்தை  நிலத்தில் தக்க வைக்கின்றன, மேலும் பயிர் விளைவிக்க அந்த மண்ணை உழும் பொழுது அச்செடிகளை நல்லதொரு உரமாக மாறுகின்றது.
பயறுவகைத் தாவரங்கள், தங்களுடைய வேர்களில் உள்ள வேர்முண்டுகளில் உள்ள கூட்டுயிர் வாழ்க்கை வாழும் பாக்டீரியாக்களின் உதவியுடன் வளிமண்டல நைட்ரசனை மண்ணில் நிலைப்படுத்தும் திறனைப் பெற்றுள்ளன. எடுத்துக்காட்டாக நெல் மற்றும் கோதுமை (இவற்றின் புரத உற்பத்திக்கு நைட்ரசன் தேவை. காற்றிலுள்ள நைட்ரசனை இவை நேரடியாக எடுத்துக்கொள்ள இயலுவதில்லை) போன்ற தாவரங்கள் மண்ணிலிருந்து நைட்ரஜனை உறிஞ்சுகின்றன. இழக்கப்பட்ட நைட்ரசனானது வேர்முளை கூட்டுயிர் வாழும் பாக்டீரியங்கள் கொண்ட தாவரங்களைப் பயிரிடுவதன் மூலம் இயற்கையாக ஈடுசெய்யப்படுகிறது. எ.கா. பட்டாணி, சோயா, மொச்சை ஆகியவை நெல் மற்றும் கோதுமை சாகுபடிக்குப் பிறகு பயிர் சுழற்சி முறையில் பயிர் செய்யப்படுகிறது.

பயிர்ச் சுழற்சியில் கிழங்கு வகைகளும் உள்ளடக்கப்படுகின்றன. இவை ஆழ ஊடுருவுவதனால் மண் வளம், வளியூட்டம் என்பன ஏற்படுகின்றன.

## மேற்கோள்கள்


பகுப்பு:வேளாண்மை
2012 சன சத்தியக்கிரகம்

**2012 சன சத்தியக்கிரகம்** என்பது பழங்குடி மக்கள், நிலமற்ற தொழிலாளர்களுக்கு நில வளங்கள் உரிமைகள் வேண்டி இந்தியாவில் முன்னெடுக்கப்பட்டு வரும் நெடுந்தூர நடைப் போராட்டம் ஆகும்.  நெடுங்கால குமுகக் கட்டமைப்பிற்கும் திட்டமிடலுக்கும் பின்பு 2012 அக்டோபரில் மூன்றாம் திகதி குவாலியர், மத்தியப்பிரதேசத்தில் இருந்து இந்தியாவின் தலைநகரான புது தில்லி வரை நடைப் போராட்டம் நடைபெறுகிறது.  இந்தப் போராட்டத்தில் சுமார் 30 000 - 50 000 வரையான பழங்குடி, நிலமற்ற மக்கள் பங்கெடுக்கிறார்கள்.  இந்த நடைப் போராட்டத்தை இந்த விடயங்கள் தொடர்பாக நெடுங்காலம் இயங்கிவரும் எக்ரா பரிசாட் என்ற அரச சார்பற்ற சமூக இயக்க ஒன்றியத்தால் முன்னெடுக்கப்படுகிறது.

## நோக்கங்கள்
சன சத்தியக்கிரகம் பின்வரும் நோக்கங்களைக் கொண்டுள்ளதாக ஒழுங்கமைப்பாளர்கள் அறிவித்துள்ளார்கள்.
* தேசிய நில சீர்திருத்த சட்டத்தை நிறைவேற்றல்
* பெண்களுக்கான நிலச் சொத்து உரிமைகளுக்கான சட்டங்களை உறிதிப்படுத்தல்.
* நிலம், நீர், காடு, கனியங்கள் போன்ற இயற்கை வழக் கைமாறல்கள் அவை அமைத்துள்ளது, அல்லது அதில் தங்கி இருக்கும் குமுகங்களினதும் தனிநபர்களினதும் முழுப் புரிதலின் பின்பான இணக்கத்தோடேயே நடைபெறுவதை உறுதிப்படுத்தல்.
* ஏழைகளுகுச் சார்பான நில மற்றும் வளங்கள் சார்பான திட்டங்கள் நிறைவேற்றப்படாது இடத்து அது தணிக்கப்பட வேண்டிய குற்றமாக பார்க்கப்படல்.  

## மேற்கோள்கள்


## வெளி இணைப்புகள்
* 2012 சன சத்தியக்கிரகம் - அதிகாரபூர்வ வலைத்தளம் - 
* யுடீயூப் - அதிகாரபூர்வ channel - 
* Jan satyagraha: 50,000 people to begin march from Gwalior to Delhi - 
* A Massive March for Land, Years in the Planning - 
* India's peasant farmers gather for protest march on Delhi - 

பகுப்பு:எக்ரா பரிசாட்
சின்யா யாமானாக்கா

**சின்யா யாமானாக்கா** (Shinya Yamanaka|山中 伸弥, பிறப்பு செப்டம்பர் 4, 1962, இகியாசியோசாக்கா, ஒசாக்கா, சப்பான்) ஒரு சப்பானிய மருத்துவ ஆய்வாளர். இவர் குருத்தணு (குருத்து உயிரணு) ஆய்வில் முன்னணி ஆய்வாளர். 2012 ஆம் ஆண்டிற்கான மருத்துவ நோபல் பரிசை சான் குர்தோன் அவர்களுடன் சேர்ந்து வென்றுள்ளார். யாமானாக்கா தற்பொழுது குருத்தணு ஆய்வுக்கான அனைத்துலகக ஆய்வுக் குழுமத்தின் தலைவராக உள்ளார். இவர் கியோட்டோ பல்கலைக்கழகத்தில் முன்னக மருத்துவ அறிவியல் கல்விக் கழகத்தில் (Institute for Frontier Medical Sciences) பேராசிரியராகவும் இயக்குநராகவும் இருக்கின்றார். கலிபோர்னியாவில் உள்ள கிளாடுசுட்டோன் இதயக் குருதிக்குழாய் நோய்கள் கல்விக்கழகம் என்னும் நிறுவனத்திலும் முதுநிலை ஆய்வாளராக இருக்கின்றார்.

இவர் 2011 ஆம் ஆண்டிற்கான மருத்துவத் துறைக்கான வுல்ஃபு பரிசை உருடோல்ஃபு சேனிழ்சு (Rudolf Jaenisch) என்பாரோடு வென்றார். 2012 ஆம் ஆண்டிற்கான மில்லேனியம் பரிசை இலினசு தோர்வால்டுசு  என்பாருடன் சேர்ந்து வென்றார்.

## உசாத்துணை
பொதுவான துணைநூல்களும் கட்டுரைகளும்:

* 
* The Discovery and Future of Induced Pluripotent Stem (iPS) 
* Cloning and Stem Cell Discoveries Earn Nobel in Medicine (New York Times, October 8, 2012)

## மேற்கோள்கள்

## வெளியிணைப்புகள்

* The Shinya Yamanaka Lab, CiRA, Kyoto University
*International Society for Stem Cell Research

பகுப்பு:நோபல் மருத்துவப் பரிசு பெற்றவர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:சப்பானிய உயிரியலாளர்கள்
பகுப்பு:நோபல் பரிசு பெற்ற சப்பானியர்கள்
பகுப்பு:சப்பானிய மருத்துவர்கள்
பி. ஜைனுல் ஆபிதீன்

**பி. ஜைனுல் ஆபிதீன்** ('பி.ஜே', பிறப்பு: பெப்ரவரி 10, 1953) ஒரு தமிழக இஸ்லாமிய மார்க்க அறிஞரும் தமிழ்நாடு தவ்ஹீத் ஜமாஅத்தின் நிறுவனரும் ஆவார். ஜெயலலிதா

அந்த அமைப்பின் விதிப்படி இவர் செய்த பாலியல் குற்றம் காரணமாக நடவடிக்கை எடுக்கப்பட்டு அமைப்பை விட்டு நீக்கப்பட்டார்.

## பிறப்பும் கல்வியும்
பீர் முஹம்மது, மர்யம் பீவி தம்பதிகளுக்கு மகனாக 1953ஆம் ஆண்டு, பெப்ரவரி மாதம், பத்தாம் தேதி இராமநாதபுரம் மாவட்டம், தொண்டியில்  பிறந்தார். திருவாரூர் மாவட்டம் கூத்தாநல்லூர் மன்பஉல் உலா அரபிக்கல்லூரியில் கற்று 'உலவி' என்னும் பட்டம் பெற்றார்.

தமிழ்நாடு முஸ்லிம் முன்னேற்ற கழகத்தின் நிறுவனர்களில் இவரும் ஒருவர். தமுமுகவின் மாநில அமைப்பாளராக செயல்பட்டவர். தமுமுக அமைப்புடன் ஏற்பட்ட கருத்து வேறுபாடுகள் காரணமாக எஸ். எம். பாக்கர் மற்றும் சிலரோடு தனியாகப் பிரிந்து 2004ஆம் ஆண்டு தமிழ்நாடு தவ்ஹீத் ஜமாத்தை நிறுவினார்.

## பாலியல் குற்றச்சாட்டு நிரூபணம்
இவர் நடத்தி வரும் மூன் மார்ட் என்ற மளிகை கடைக்கு தின்பண்டங்களை வழங்கிவரும் ரம்ஜான் என்ற பெண்ணுடன் பிஜே ஆபாசமாக தொலைபேசியில் பேசியதாக ஒலிப் பதிவுகள் சமூக வலைத்தளங்களில் வேகமாக பரவியது. இதன் காரணமாக  தமிழ்நாடு தவ்ஹீத் ஜமாஅத் உயர்நிலை குழு இவரிடம் விளக்கம் கேட்டு விசாரித்தது. இவர் எந்தவித மாற்று கருத்தும் சொல்லாமல் குற்றத்தை ஒப்புக்கொண்டார். இதையடுத்து இவர் மீது நடவடிக்கை எடுத்து தவ்ஹீத் ஜமாஅத்திலிருந்து தமிழ்நாடு தவ்ஹீத் ஜமாஅத் மேலாண்மை குழு இவரை நீக்கியது.

மேலும் லீனா டீச்சர், குப்ரா, மம்மு பாத்திமா, ஜெரீனா என்று பல பெண்களுடன் இவர் கள்ளத் தொடர்பு வைத்திருந்தார் எனும் குற்றச்சாட்டுகளும் உள்ளன. 
## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம் எழுத்தாளர்கள்
பகுப்பு:தமிழ் முசுலிம் நபர்கள்
பகுப்பு:இசுலாமியத் தலைவர்கள்
பகுப்பு:தமிழக எழுத்தாளர்கள்
பகுப்பு:தமிழ்ப் பேச்சாளர்கள்
பகுப்பு:தமிழகப் பத்திரிகையாளர்கள்
சிறுமலை

**சிறுமலை**, திண்டுக்கல்லுக்கு  அருகிலும், மதுரைக்கு  அருகிலும் அமைந்துள்ளது. இப்பகுதியில் நிறைய மலைக்குன்றுகள் உள்ளன. இல்லாக் பன்னாட்டுப் பள்ளியும் இங்கே அமைந்துள்ளது.
ஆண்டுமுழுவதும் நடுத்தரமான சூழலில் இருக்கக் கூடிய காட்டுப் பகுதி. விதவிதமான செடிகளும் விலங்குகளும் வாழ்கின்றன. சிறுமலையில் விளையும் மலைவாழைப் பழங்கள் இனிப்பு மிகுந்தவை. மற்றும் புராணங்களில் கூறப்படும் அனுமன் இமயமலையை கையில் கொண்டு செல்லும் போது சிந்திய சிறு மண்ணே பிறகு சிறுமலை என உருவாகியது என அங்குள்ள மக்களால் கூறப்படுகிறது

திண்டுக்கல்லில் இருந்து நத்தம் செல்லும் சாலையில் 7 கி.மீ. சென்று வலதுபுறம் செல்லவேண்டும். மொத்தம் 18 கொண்டை ஊசி வளைவுகள் உள்ளன. இங்கு அரிய வகை மூலிகைகள் உள்ளன. எலுமிச்சம்பழம், வாழைப்பழம், பலாப்பழம் அதிகமாக விளைகின்றன. இங்கு எப்போதும் இதமான சூழ்நிலை நிலவுகிறது. சிறுமலை வாழைப்பழம் பழனி முருகன் கோவிலுக்கு பஞ்சாமிர்தம் செய்ய பயன்படுத்துகின்றனர். இங்கு அரிய விலங்குகள் மற்றும் பறவைகள் உள்ளன.

## தமிழ் இலக்கியத்தில் சிறுமலை
" வாழையும் கமுகும் தாழ்தலைத் தெங்கும்

மாவும் பலாவும் சூழ்அடுத்து ஓங்கி

தென்னவன் சிறுமலை திகழ்ந்து தோன்றும்"

சிலப்பதிகாரம் காடுகாண் காதை 53-55

## மேற்கோள்கள்

* தமிழ்நாடு அரசின் பாடநூல்கள்

## வெளியிணைப்புகள்
* சிறுமலையின் படங்கள்
* சிறுமலையில் தங்குவதற்கு ரிசார்ட்டுகள்

பகுப்பு:தமிழ்நாட்டில் உள்ள மலைகள்
பகுப்பு:திண்டுக்கல் மாவட்டம்
பிருகஸ்பதி

**பிருகஸ்பதி** என்பவர் தேவர்களின் குருவும், நவகிரகங்களில் ஒருவரும் ஆவார். இவர் சப்தரிஷிகளில் ஒருவரான ஆங்கிரச முனிவரின் மகனாவார்.  இவருக்கு தாரை என்ற மனைவியும் உண்டு. இவர் நான்கு வகையான வேதங்களையும், அறுபத்து நான்கு கலைகளையும் அறிந்தவர். எண்ணற்ற யாகங்களையும் செய்து தேவர்களின் குருவாக மாறினார். அத்துடன் திட்டையில் கோயில் கொண்டுள்ள வசிஷ்டேஸ்வரரைக் வணங்கி நவக்கிரக அந்தஸ்து பெற்றார். அதனால் பிருகஸ்பதியின் கிரகமான வியாழன் கிரகம் ராஜகிரகம் என்று அழைக்கப்படுகிறது. 

இவர் இடம் பெயர்வதே குருப் பெயர்ச்சி என்று வழங்கப்படுகிறது. இவருக்கு அந்தணன், அமைச்சன், அரசன், ஆசான், ஆண்டளப்பான், குரு, சிகிண்டிசன், சீவன், சுரகுரு, தாராபதி, தெய்வமந்திரி, நற்கோள், பிருகஸ்பதி, பீதகன், பொன்னன், மறையோன்,வேதன், வேந்தன் என பதினெட்டு பெயர்கள் உள்ளன. 

இது சோதிடத்தின் படி இவரின் சொந்த வீடுகள் தனுசு மற்றும் மீனம் ஆகிய இராசிகள் ஆகும். இவர் ஒளி படைத்த ஞானிகளையும், மேதைகளையும் உருவாக்குபவராவார்.

## ஆட்சி, உச்சம் பற்றிய தகவல்
 

## பார்வை
குரு தான் இருக்கும் இடத்தில் இருந்து 5,7,9 ஆம் இடங்களை பார்ப்பார் என சோதிடம் சொல்கிறது.

## பாலினம்
கிரகங்களில் இவர் ஆண்.

## தகவல்கள்
புனர்பூசம், விசாகம், பூரட்டாதி ஆகியவை குருவின் நட்சத்திரகங்கள். குரு இரண்டு வகைப்படும். அவை தேவ குரு மற்றும் அசுர குரு. தேவ குரு தான் நமது குரு பகவான் ஆவார். அசுர குரு 'சுக்கிரன்' ஆவார். புனர்பூசம், விசாகம், பூரட்டாதி ஆகிய நட்சத்திரங்களில் பிறந்தவர்களுக்கு, பிறப்பில் குரு திசை நடக்கும். 

## குரு திசை
குரு திசை சரியாக 16 வருடங்கள் கொண்டது.



## இவற்றையும் பார்க்கவும்
சோதிடம்

## மேற்கோள்கள் ஆதாரங்கள்


## வெளி இணைப்புகள்
* குருபகவான் தட்சிணாமூர்த்தி (Guru Bhagavan Dakshinamurthy)
* தட்சிணாமூர்த்தி வேறு குருபகவான் வேறு

பகுப்பு:இந்துக் கடவுள்கள்
பகுப்பு:நவக்கிரகங்கள்
சான் பி. குர்தோன்

**சர் சான் பெர்த்திரண்டு குர்தோன்** (Sir John Bertrand Gurdon), வேந்தியக் குமுகப் பேராளர் (FRS) (பிறப்பு: அக்டோபர் 2, 1933) ஒரு பிரித்தானிய வளரிய உயிரியல் துறை அறிஞர். உயிரணுக்களில் கருவை நேரடியாகப் உட்புகுத்தி உயிரணுக்களைப் படியெடுக்கச் செய்யும் முறையில் முன்னணி ஆய்வுகள் நடத்தினார். 2012 ஆம் ஆண்டிற்கான மருத்துவ நோபல் பரிசை சின்யா யாமானாக்கா என்னும் சப்பானியருடன் சேர்ந்து வென்றார்.

## அடிக்குறிப்புகள்

## வெளியிணைப்புகள்
*John Gurdon interviewed by Alan Macfarlane 20th August 2008 (film)
*Wolf Prize in Medicine 1978-2008 edited by John Gurdon  (film) 
*Cloning and Stem Cell Discoveries Earn Nobel in Medicine (New York Times, October 8, 2012)

பகுப்பு:நோபல் மருத்துவப் பரிசு பெற்றவர்கள்
பகுப்பு:1933 பிறப்புகள்
பகுப்பு:வாழும் மக்கள்
பகுப்பு:பிரித்தானிய உயிரியலாளர்கள்
பகுப்பு:நோபல் பரிசு பெற்ற பிரித்தானியர்கள்
டேவிட். ஜே. வைன்லேண்டு

**டேவிட். ஜே. வைன்லேண்டு** (பிறப்பு பிப்ரவரி 24, 1944) அமெரிக்காவின் கொலராடோ பல்கலை கழகத்தில் இயற்பியல் துறையில் பணியாற்றும் பேராசிரியர் ஆவர். இவர் 2012ஆம் ஆண்டிற்கான இயற்பியல் துறை நோபல் பரிசை பெற்றவர்.

பகுப்பு:1944 பிறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
செர்கே அரோழ்சி

**செர்கே அரோழ்சி** (Serge Haroche)  (பிறப்பு செப்டம்பர் 11, 1944) ஒரு பிரான்சிய இயற்பியலாளர். இவர் 2001 ஆம் ஆண்டு முதல் பிரான்சுக் கல்லூரியில் (Collège de France) பேராசிரியராகவும், குவாண்டம் இயற்பியல் சிறப்புப் பேராசிரியராகவும் இருக்கின்றார். அரோழ்சி 2012 ஆம் ஆண்டிற்கான இயற்பியல் நோபல் பரிசை தாவூது வைன்லாந்து (David J. Wineland) என்பாருடன் சேர்ந்து வென்றுள்ளார். இவர்களின் புதுக்களம் தோற்றுவித்த ஆய்வாகக் கருதப்படும், தனிப்பட்ட குவாண்டம் ஒருங்கியங்களைக் கட்டுப்படுத்துவது பற்றிய செய்கள, செய்முறை ஆய்வுகளுக்காக நோபல் பரிசு வழங்கப்பட்டது- இவை ஒளியன்களைப் பற்றியவை.. குவாண்டம் துகள்களைத் தம் சூழலில் இருந்து தனிமைப்படுத்திக் காண்பது அரிது. புற உலகில் இயங்கும் பொழுது இவை தம் தனித்தன்மையான பண்புகளை இழக்கின்றன, எனவே இவற்றின் வியப்பூட்டும் குவாண்டம் பண்புகளை நேரடியாக உளவி (probe) அறிய முடியவில்லை. ஆனால் இவருடைய சிறப்பான ஆய்வின் பயனாய் ஒளியனைப் பிடிபட்ட நிலையில் உள்ள அணுக்களோடு வினையுறவு கொள்ளச் செய்து, பல அடிப்படைப் பண்புகளை அறிய உதவுகின்றது. வருங்காலத்தில் அணுக் கடிகாரத்தைவிட மிக மிகத் துல்லியமான கடிகாரங்கள் அமைக்க முடியும்.

## வாழ்க்கைக் குறிப்புகள்
செர்கே அரோழ்சி, மொராக்கோவைச் சேர்ந்த பிரான்சிய யூதப் பரம்பரையில் வந்தவர். இவர் பாரிசில் வாழ்கின்றார். இவருடைய தாய் உருசியர், ஓர் ஆசிரியர்; தந்தை வழக்குரைஞர் 1956 ஆம் ஆண்டு மொராக்கோ பிரான்சிடம் இருந்து விடுதலை பெற்ற பின்பு மொராக்கோவை விட்டுப் போனார். அரோழ்சி பிரான்சிய இயற்பியல் குமுக உறுப்பினர், ஐரோப்பிய இயற்பியல் குமுக உறுப்பினர், அமெரிக்க இயற்பியல் குமுகத்தின் பேராளர் (Fellow). இவருடைய தந்தையின் உடன்பிறப்பு இரஃபியேல் அரோழ்சி ஓர் இசைப் பாடலாசிரியரும் நடிகரும் ஆவார்

## ஆய்வுத் துறை
அரோழ்சி பாரிசில் இருக்கும் எக்கோலெ நோர்மாலெ சுப்பீரியர்  நிறுவனத்திலுள்ள தன்  உடன் ஆய்வாளர்களோடு செய்த குவாண்டம் அலைமுகக் கலைவு (quantum decoherence) பற்றிய செய்முறை ஆய்வுகளுக்காக நன்கு அறியபப்டுகின்றார்.

## குறிப்பிட்ட சில வெளியீடுகள்
**Exploring the Quantum - Atoms, Cavities and Photons* (with Jean-Michel Raimond) Oxford University Press, September 2006, 

## பரிசுகளும் பெருமைகளும்
*Officer of the French Legion of Honour
* 1988 Einstein Prize for Laser Science
* 1992 The Humboldt Prize
* 1993 Albert A. Michelson Medal by the Franklin Institute
*2007  Charles Hard Townes Award by the OSA
* 2009 CNRS Gold medal
* 2012 Nobel Prize in Physics (shared with David J. Wineland)

## உசாத்துணை

*Serge Haroche and Jean-Michel Raimond, (2006). *Exploring the Quantum: Atoms, Cavities, and Photons*, Oxford University Press 
*http://www.israelhayom.com/site/newsletter_article.php?id=6023

பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற பிரான்சியர்கள்
பகுப்பு:1946 பிறப்புகள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:பிரெஞ்சு இயற்பியலாளர்கள்
வே ஒப் த டிராகன்

***வே ஒப் த டிராகன்*** (*Way of the Dragon*) (, அமெரிக்காவில் "ரிட்டன் ஒப் த டிராகன்", *Return of the Dragon* என்ற பெயரில் வெளியாகியது) என்பது 1972 இல் ஹொங்கொங் வெளியாகிய சண்டைக்கலைத் திரைப்படம். புரூஸ் லீயின் திரைக்கதையிலும், உருவாக்கத்திலும், இயக்கத்திலும், நடிப்பிலும் உருவாகிய இதில் சக் நோரிஸ் நடித்திருந்தார்.

## வெளி இணைப்புகள்
* Complete filmography of Bruce Lee's career
* 
* ''Way of the Dragon'' at the Hong Kong Movie DataBase
* 
* Bruce Lee: Way of the Dragon  – slideshow by *[[Life magazine]]*

பகுப்பு:1972 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஆங்காங் திரைப்படங்கள்
கிக்பொக்சர்

***கிக்பொக்சர்*** அல்லது ***கிக்பாக்சர்*** (*Kickboxer*) என்பது 1989இல் வெளியாகிய அமெரிக்க சண்டைக்கலை விளையாட்டு நாடகத் திரைப்படம். மார்க் டில்சாலின் திரைக்கதை, இயக்கம், உருவாக்கம் என்பவற்றில் உருவாகிய இதில், டேவிட் வேத் இயக்கத்திலும் ஜான் குளோட் வான் டாம் மற்றும் முன்னாள் உலக காலுதைச்சண்டை வெற்றிவீரர் டேனிஸ் அலெக்சியோ நடிப்பிலும் பங்களித்திருந்தனர். வான் டாமின் முன்னைய திரைப்படம் *[[பிளட்ஸ்போட்]]* போன்று, இது அவரின் பலட் நடன மற்றும் சீருடற்பயிற்சி திறன்களை வெளிப்படுத்தியது.

## உசாத்துணை

## வெளி இணைப்புகள்
Kickboxer Drinking Game
* 
* 
*Kickboxer on Jeanclaudevandamme.fr  

பகுப்பு:1989 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
செகதீசு செட்டர்

**செகதீசு செட்டர் ** (Jagadish S. Shettar, பிறப்பு 17 திசம்பர் 1955) இந்திய மாநிலம் கருநாடகத்தின் முதலமைச்சராக இருந்தவர். பாரதிய ஜனதாக் கட்சியின் மூத்தத் முன்னாள் தலைவர்களில் ஒருவர்.2008-2009இல் கர்நாடகச் சட்டப் பேரவையின் அவைத்தலைவராகப் பொறுப்பாற்றி உள்ளார்.

## சான்றுகோள்கள்

## வெளி இணைப்புகள்
* Official Website of Jagadish Shettar

 
 

பகுப்பு:1955 பிறப்புகள்
பகுப்பு:கர்நாடக முதலமைச்சர்கள்
பகுப்பு:வாழும் மக்கள்
பகுப்பு:இந்திய இறைமறுப்பாளர்கள்
பகுப்பு:பாகல்கோட் மாவட்ட மக்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:கர்நாடக நபர்கள்
எஸ். மோசேஸ்

**எஸ். மோசேஸ்** கிழக்கிலங்கை மட்டகளப்பை பிறப்பிடமாகக் கொண்ட ஊடகவியலாளர், தொலைக்காட்சி நிகழ்ச்சித் தயாரிப்பாளர், பல்கலைக்கழக வருகை விரிவுரையாளர், ஆய்வாளர், எழுத்தாளர்.

தொலைக்காட்சி நிகழ்ச்சிக்கான அரச தேசிய விருதுகள், சிறுவர் இலக்கியத்திற்கான தேசிய விருது, இலக்கியத்திற்கான கிழக்கு மாகாண சாகித்திய  விருதுகளைப் பெற்றுள்ளார். சமூக விடயங்களை கருப்பொருளாகக் கொண்டு ஆக்கப்பட்டுள்ள இவரது நாடகங்கள் தொலைக்காட்சி நாடக நிகழ்ச்சிக்கான அரச தேசிய உயர் விருதுகளையும் பெற்றுள்ளது. 2005ம் ஆண்டிற்கான சிறந்த தொலைக்காட்சி நாடக நெறியாளருக்கான அரச தேசிய உயர் விருதினையும் இலங்கைப் பிரதமரிடமிருந்து பெற்றுள்ளார்.

இலங்கை ரூபவாஹினி கூட்டுத் தாபனத்திற்காக நான்காயிரத்திற்கு மேற்பட்ட தொலைக்காட்சி நிகழ்ச்சிகளை தயாரித்து நெறிப்படுத்தி வழங்கியுள்ளார். 2009 முதல் தொடர்ச்சியாக இலங்கையின் தேசிய அரச தொலைக்காட்சி விருதினை பெற்றுவரும் ஒரேயொரு தமிழ்  தயாரிப்பாளர் இவராவார். 2012 முதல் இவரால் தயாரித்து, தொகுத்து வழங்கப்பட்டுவரும் 'இப்படிக்கு சட்டம்' என்ற சட்டம் தொடர்பான தமிழ் நேர்காணல் நிகழ்ச்சி தமிழ் மக்களிடையே புகழ்பெற்றது.

## தயாரித்து இயக்கிய தொலைக்காட்சி நாடகங்கள்
*மனிதம்	
*ஏக்கம்	
*வாழையடி வாழை 	
*நியதி 	
*மாற்றம் (2009ம் ஆண்டின் தேசிய அரச உயர் விருது பெற்றது) 
*புதுமைப்பெண் (2012ம் ஆண்டின் தேசிய அரச உயர் விருது பெற்றது)
*இறைவன் நம்மோடு,
*ஒரு சின்ன முத்தம்

 
## நூல்கள்
*தொழிநுட்ப கலைகள்
*வெகுஜன ஊடகம்
*கலை இலக்கியக் கட்டுரைகள்
*தமிழின் கதை கூறும் மரபு
*இலங்கை தொலைக்காட்சி அலைவரிசைகள்
*வெகுஜன தொடர்பாடல்,
*தொலைக்காட்சி திரைப்பட தயாரிப்பும் முகாமைத்துவமும்,
*தொலைக்காட்சி திரைப்பட வானொலித் தொழினுட்பம்
*விளம்பரமும் மக்கள் தொடர்பாடலும்,
*ஊடகவியல் - பத்திரிகை சார் நெறிமுறைகள்,
*செய்தியியல்
*தொலைக்காட்சி செய்திகள்

பகுப்பு:ஈழத்து எழுத்தாளர்கள்
பகுப்பு:மட்டக்களப்பு மாவட்ட நபர்கள்
பகுப்பு:தொழில்நுட்ப எழுத்தாளர்கள்
சார்லஸ் தெ ஃபூக்கோ

அருளாளர் **சார்லஸ் தெ ஃபூக்கோ** (*Charles de Foucauld*, செப்டம்பர் 15, 1858 &ndash; டிசம்பர் 1, 1916) என்பவர் ஒரு பிரென்சு கத்தோலிக்க குருவும் துவாரெக் மக்களிடையே அல்சீரியாவில் உள்ள சகாராவில் வாழ்ந்த ஒரு துறவியும் கத்தோலிக்க திருச்சபையில் அருளாளர் பட்டம் பெற்றவரும் ஆவார். இவரது எழுத்துக்களே இயேசுவின் சிறிய சசோதரர்கள் என்னும் துறவறசபை நிறுவப்பட வழிவகுத்தது என்பர்.

இவர் இளமையிலேயே பெற்றோரை இழந்தவர். இவரின் தாத்தா இவரை வளர்த்தார். இவர் பிரஞ்சு இராணுவத்தில் ஒரு அதிகாரியாக வடஆப்பிரிக்காவில் இருந்தபோது இவருக்கு தனிமையில் இறைவனைக்காண வேண்டும் என வலுவான உணர்வுகள் உண்டானது. ஆதலால் இவர் பிரான்சுக்குத் திரும்பிவந்து தனது 28ஆம் வயதில் மனம்மாறினார்.

1890இல் சிஸ்டேரியன் டிராப்பிஸ்ட் துறவற சபையில் சேர்ந்த இவர், அங்கு மனநிறைவு அடையாத்தால் அங்கிருந்து வெளியேறி 1897இல் நாசரேத்துக்கு சென்றார். அங்கே தனிமையிலும் தபம் மற்றும் செபத்திலும் தன் வாழ்வைக்கழித்தார். பின்னர் 1901இல் பிரான்சுக்குத்திரும்பி தனது 43ஆம் அகவையில் குருவாக திருநிலைப்படுத்தப்பட்டார். இதன் பின்னர் அல்சீரியாவில் உள்ள சகாராவில் வனவாசியைப்போல வாழ்ந்துவந்தார். துவாரெக் மக்களுக்கு பணிசெய்ய அவர்களோடு பத்துவருடம் தங்கியிருந்து அவர்களின் மொழி, கலாச்சாரம் முதவியவைகளைக் கற்று அவர்களின் மொழிக்கு ஒரு அகராதியினை எழுதினார். ஆனால் இவ்வகராதி இவரின் இறப்புக்குப்பின்னரே அச்சாகி வெளியானது.

துவாரெக் மக்களின் பாதுகாப்புக்காக இவரே கட்டிய கோட்டையின் கதவின் வெளியே 1916ஆம் ஆண்டு சுட்டுக்கொல்லப்பட்டார். இவர் கத்தோலிக்க திருச்சபையினால் ஒரு மறைசாட்சி என கருதப்படுகிறார்.. இவருக்கு 13 நவம்பர் 2005 அன்று திருத்தந்தை பதினாறாம் பெனடிக்ட் அருளாளர் பட்டம் அளித்தார்.

## படக்காட்சியகம்

Image:Ermitage Foucauld Algeria-inside.jpg
Image:Ermitage Foucauld Algeria-panel.jpg
Image:Cdf 14ans.jpg
Image:Cdf-3soldat.jpg


## ஆதாரங்கள்


பகுப்பு:அருளாளர் பட்டம் பெற்றவர்கள்
பகுப்பு:1858 பிறப்புகள்
பகுப்பு:1916 இறப்புகள்
பகுப்பு:கிறித்தவ சித்தர்கள்
பகுப்பு:கத்தோலிக்க துறவற சபை நிறுவனர்கள்
பிரையன் கோபிலுக்கா

**பிரையன் கே. கோபிலுக்கா** (பிறப்பு 1955) ஓர் அமெரிக்க உயிர்வேதிநுட்ப அறிவியலாளர், இசுட்டான்போர்டு பல்கலைக்கழகத்தின் மருத்துவத் துறையில் ஒரு பேராசிரியர். இவர் எழுபடல நுண்வாங்கிப் புலநுண்வாங்கி (7TM receptors) அல்லது குவனைன்-புரத இணைப்பு நுண்வாங்கி (G protein-coupled receptor)  பற்றிய ஒரு தனியார் நிறுவனமாகிய கான்ஃபோமெட்டாரெக்ஃசு (ConfometRx) என்பதன் இணைத் தோற்றுநர். 2012 ஆம் ஆண்டின் வேதியியலுக்கான பரிசை தன் முன்னாள் முனைவர்ப் பட்ட நெறியாளர் இராபர்ட்டு இலெவுக்கோவித்ஃசு சேர்ந்து வென்றுள்ளார். இவர் 2011 ஆம் ஆண்டு அமெரிக்காவின் அறிவியல்களுக்கான நாட்டகக் கல்விமன்றம் (National Academy of Science) என்பதன் உறுப்பினராகத் தேர்ந்தெடுக்கப்பட்டார்.

## வாழ்க்கை
இவர் தந்தை வழியில் போலந்திய, இடாய்ச்சுலாந்தியப் பின்னணி கொண்டவர். மின்னசோட்டா மாநிலத்தில் சிறுவீழ்ச்சி (Little Falls,  இலிட்டில் ஃபால்சு) என்னும் பிறந்து வளர்ந்தவர். கோபிலுக்காவின் தந்தை பிராங்கிளின் கோபிலுக்காவும் (1921-2004), பாட்டனார் பெலிக்ஃசு கோபிலுக்காவும் (1893-1991)மின்னசோட்டாவின்  சிறுவீழ்ச்சியில் வெதுப்பியர்களாக (பேக்கர்) இருந்தவர்கள் இவருடைய தந்தைவழி பாட்டி இசபெல் சூசன் கோபிலுக்கா (Isabelle Susan Kobilka (née Kiewel, 1891-1980)) பிரசியாவைச் (Prussia) சேர்ந்த கீவெல் (Kiewel) குடும்பத்தைச் சேர்ந்தவர்கள். இவருடைய தாய் பெட்டி (Betty) கோபிலுக்காவும் (née Faust, b. 1930) கீவெல் குடும்பத்தைச் சேர்ந்தவர். பிரையன் கோபிலுக்கா தன் மனைவி தாங்கு சுன் தியன் (Tong Sun Thian) என்பாரை துலூத்தில் (Duluth) மின்னசோட்டா பல்கலைக்கழகத்தில் சந்தித்தார். இவர்களுக்கு இரண்டு குழந்தைகள் உள்ளனர்..

## மேற்கோள்கள்

## வெளியிணைப்புகள்
*Kobilka laboratory home page
*Brian Kobilka academic profile 

பகுப்பு:நோபல் வேதியியற் பரிசு பெற்றவர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்